
ਚਰਚਾ ਹੈ ਕਿ ਸੋਨਮ ਕਪੂਰ ਫ਼ਿਲਮ ਰਾਂਝਾ ਵਿੱਚ ਹੀਰ ਦੇ ਕਿਰਦਾਰ ਦੇ ਰੂਪ ਵਿੱਚ ਨਜ਼ਰ ਆਵੇਗੀ। ਫ਼ਿਲਮ ਵਿੱਚ ਉਨ੍ਹਾਂ ਨਾਲ ਕੋਲਾਬੇਰੀ ਗੀਤ ਤੋਂ ਚਰਚਾ ਵਿੱਚ ਆਏ ਅਭਿਨੇਤਾ ਧਨੁਸ਼ ਦਿਖਾਈ ਦੇਣਗੇ। ਰਾਂਝਾ ਦੇ ਨਿਰਦੇਸ਼ਕ ਆਨੰਦ ਐਲ ਰਾਏ ਹਨ। ਗੱਲਬਾਤ ਦੌਰਾਨ ਸੋਨਮ ਨੇ ਦੱਸਿਆ ਕਿ ਇਹ ਫ਼ਿਲਮ ਉਨ੍ਹਾਂ ਲਈ ਲੱਕੀ ਸਾਬਤ ਹੋਵੇਗੀ। ਫ਼ਿਲਮ ਦੀ ਸ਼ੂਟਿੰਗ ਪੰਜਾਬ, ਬਨਾਰਸ, ਮਦਰਾਸ ਅਤੇ ਦਿੱਲੀ ਵਿੱਚ ਕੀਤੀ ਜਾਵੇਗੀ। ਇਸ ਤੋਂ ਇਲਾਵਾ ਸੋਨਮ ਹਾਲੀਵੁੱਡ ਦੀਆਂ ਫ਼ਿਲਮਾਂ ਵਿੱਚ ਦਸਤਕ ਦੇਣ ਜਾ ਰਹੀ ਹੈ।
ਸੋਨਮ ਕਪੂਰ ਨੂੰ ਫ਼ਿਲਮ ਪਲੇਅਰਸ ਤੋਂ ਕਾਫੀ ਉਮੀਦਾਂ ਸਨ ਪਰ ਫ਼ਿਲਮ ਨੇ ਉਨ੍ਹਾਂ ਨੂੰ ਨਿਰਾਸ਼ ਹੀ ਕੀਤਾ। ਸੋਨਮ ਦੀ ਇਹ ਖਾਸੀਅਤ ਹੈ ਕਿ ਉਹ ਅਪਣੀ ਅਸਫ਼ਲਤਾ ਨੂੰ ਯਾਦ ਰਕਨ ਦੀ ਬਜਾਇ ਅੱਗੇ ਵਧਣਾ ਪਸੰਦ ਕਰਦੀ ਹੈ। ਜ਼ਿਕਰਯੋਗ ਹੈ ਕਿ ਸੋਨਮ ਕਪੂਰ ਨੂੰ ਬਾਲੀਵੁੱਡ ਦੀ ਫੈਸ਼ਨੇਬਲ ਅਭਿਨੇਤਰੀ ਕਿਹਾ ਜਾਂਦਾ ਹੈ। ਇਸ ਵਿੱਚ ਵੀ ਦੋ ਰਾਇ ਨਹੀਂ ਹੈ ਕਿ ਉਨ੍ਹਾਂ ਦੀਆਂ ਲਗਾਤਾਰ ਫਲਾਪ ਫ਼ਿਲਮਾਂ ਨੇ ਦਰਸ਼ਕਾਂ ਨੂੰ ਨਿਰਾਸ਼ ਹੀ ਕੀਤਾ ਹੈ। ਉਸ ਦੀਆਂ ਪਿਛਲੀਆਂ ਫ਼ਿਲਮਾਂ ਮੌਸਮ, ਥੈਂਕ ਯੂ, ਆਈ ਹੇਟ ਲਵ ਸਟੋਰੀ, ਆਈਸ਼ਾ, ਪਲੇਅਰਸ ਵੀ ਕੁਝ ਖਾਸ ਨਹੀਂ ਚੱਲੀਆਂ। ਸੋਨਮ ਅਨੁਸਾਰ ਫ਼ਿਲਮਾਂ ਦੀ ਅਸਫਲਤਾ ਉਨ੍ਹਾਂ ਲਈ ਇੱਕ ਸਬਕ ਹੈ। ਇਹ ਸਭ ਕਿਸਮਤ ਦਾ ਖੇਲ ਹੀ ਹੈ, ਪਤਾ ਨਹੀਂ ਕਦ ਕਿਹੜੀ ਫ਼ਿਲਮ ਹਿੱਟ ਹੋ ਜਾਵੇ ਪਰ ਮੇਰੀ ਹਮੇਸ਼ਾ ਕੁਝ ਅਲੱਗ, ਨਵਾਂ ਕਰਨ ਦੀ ਕੋਸ਼ਿਸ਼ ਹੁੰਦੀ ਹੈ। ਹੁਣ ਰਾਂਝਾ ਵਿੱਚ ਦਰਸ਼ਕਾਂ ਸਾਹਮਣੇ ਉਹ ਨਵੇਂ ਰੂਪ ਵਿੱਚ ਦਿਖਾਈ ਦੇਵੇਗੀ।
ਬਾਲੀਵੁੱਡ ਵਿੱਚ ਲਗਾਤਾਰ ਵਧ ਰਹੇ ਮੁਕਾਬਲੇ ਦਾ ਉਸ ਨੂੰ ਸਾਹਮਣਾ ਕਰਨਾ ਪੈ ਰਿਹਾ ਹੈ। ਸੋਨਮ ਦੇ ਡੁੱਬਦੇ ਕੈਰੀਅਰ ਨੂੰ ਕੀ ਹਾਲੀਵੁੱਡ ਦੀ ਫ਼ਿਲਮਾਂ ਦਾ ਸਹਾਰਾ ਮਿਲੇਗਾ ਜਾ ਫਿਰ ਆਉਣ ਵਾਲੀਆ ਫ਼ਿਲਮਾਂ ਹੀ ਉਸ ਦੇ ਅਭਿਨੈ ਕੈਰੀਅਰ ਨੂੰ ਨਵਾਂ ਮੁਕਾਮ ਦੇਣਗੀਆਂ ਇਹ ਤਾਂ ਆਉਣ ਵਾਲਾ ਸਮਾਂ ਹੀ ਦੱਸੇਗਾ।

ਪ੍ਰਸ਼ਨਃ ਕੋਲਾਬੇਰੀ ਗੀਤ ਅਭਿਨੇਤਾ ਦੇ ਕੌਣ ਸੀ?


ਉੱਤਰਃ  ਅਭਿਨੇਤਾ ਧਨੁਸ਼।